Dette slaget kan gi Tottenham-stjernen trøbbel
Unggutten som søndag ble kåret til årets unge spiller - PFA Young Player of the Year - havner trolig i det engelske fotballforundets (FA) søkelys etter kampen mot West Bromwich i går kveld. VG Sportens podcast: Fortjent prisvinner? Hør hva Morten Langli mener TV-bildene viser at Dele Alli slår den argentinske midtbanespilleren Claudio Yacob i magen mens ballen befinner seg et helt annet sted på banen. Dommer Mike Jones hadde blikket på ballen og så ikke det som skjedde i 1. omgang.Dermed kan FA gå inn og straffe Alli i ettertid. Vurderer FA det som voldelig oppførsel betyr det minimum tre kampers utestengelse. I så fall er 20-åringen ferdigspilt for sesongen og kan ikke hjelpe Tottenham i gullkampen. Les også: Gullet kjørt? Spurs snublet mot WBA Med 10 mål og 11 målgivende på sine 46 kamper (alle turneringer) vil det være et stort tap for klubben når Premier League kan avgjøres. Spurs-manager Mauricio Pochettino ble konfrontert med TV-bildene på pressekonferansen etter kampen.– Jeg hørte at det ble snakket om episoden, men jeg har ikke sett hva som skjedde. Noen ganger oppsøker motstanderne Alli og forsøker å provosere ham. De vet han kan komme til å reagere, sier Pochettino. Med tre kamper igjen er Tottenham syv poeng bak serieleder Leicester. På papiret har London-klubben det enkleste kampprogrammet: Chelsea-Tottenham Tottenham-Southampton Newcastle-Tottenham ...og Leicesters tre siste: Manchester United-Leicester Leicester-Everton Chelsea-Leicester
Sesongen kan være over for Tottenham-stjernen Dele Alli (20) etter denne episoden.